በህገ ወጥነት የተያዘ ከ6 ሜትሪክ ቶን በላይ የዝሆን ጥርስ ተወገደ
 – በኢትዮጵያ ለ20 ዓመታት በህገወጥ መንገድ የተከማቹ 6 ነጥብ 1 ሜትሪክ ቶን የሚመኑ የዝሆን ጥርሶች በጉለሌ እፀዋት ማዕከል ተወገደ።በተለያዩ ጊዜያት ህገወጦች ሲያንቀሳቅሱት የተያዙትና በድንገተኛ ፍተሻዎች በቁጥጥር ስር የዋሉት የተሰሩና ያልተሰሩ የዝሆን ጥርሶች ናቸው ዛሬ ተቃጥለው የተወገዱት።ከዝሆን ጥርሶቹ መሀል የውጭ ዜጎች የቦሌ አለም አቀፍ ኤርፖርትን ተጠቅመው ወደውጭ ሊሻግሯቸዉ የነበሩ እንደሚገኙበትም ተመልክቷል ።በአወጋገድ ስና ስርዓቱ ላይ የተገኙት የኢፌድሪ ምክትል ጠቅላይ ሚኒስትር አቶ ደመቀ መኮንን፤ ሀገሪቱ ካሏት ሀብቶች ውስጥ እንስሶች ቀዳሚ በመሆናቸው  የመጠበቁ ስራ ልዩ ትኩረት የሚሰጠው መሆኑን አስገንዝበዋል ።ዝርያቸው ለአደጋ ለተጋለጡ እንስሳትና እፅዋት አለም አቀፍ ስምምነትን የተቀበለችው ኢትዮጵያ በህገወጥ መንገድ ሲንቀሳቀሱ የተገኙ የዝሆን ጥርሶችን እንዲሆም በእርሱ የተሰሩ ቁሶችን ስታስወግድ የዛሬው ለመጀመሪያው ጊዜ መሆኑም ተመልክቷል ።ኢትዮጵያ የፈረመችዉን አለም አቀፍ ስምምነት በእንስሶች ህይወት ላይ አደጋ የሚፈጥርን ነገር መሸጥም ሆነ ለኢኮኖሚያዊ ጠቀሜታ ማዋል አይቻልም የሚለውን መመሪያ በማክበሯ በአለም አቀፍ ደረጃ ተቀባይነቷን ያጎላዋል ብሏል ።የኢትዮጵያ የዱር እንስሳት ልማትና ጥበቃ ባለስልጣን ዋና ዳይሬክተር አቶ ዳዉድ ሙሜ በበኩላቸው ገንዘቡ ለአስር አመት የኢትዮጵያ ዝሆኖች ልማትና ጥበቃ መርሀ ግብር እንደሚውል ተናግረዋል ።ለዚህም በኢትዮጵያ የእንግሊዝ ኤንባሲ 330 ሺህ ዩሮ፣ ስፔስ ፎር ጃይንት 100 ሺህ የአሜሪካ ዶላር፣ ስቶፕ አይቮሪ 100 ሺህ የአሜሪካ ዶላር እንዲሁም ሴቭ ዘ ኤሌፋንት 100 ሺህ የአሜሪካ ዶላር እንለግሳለን ሲሉ ቃል ገብተዋል ሲል ኤፍ.ቢ.ሲ ዘግቧል ።